Diari Oficial de la Generalitat Valenciana


Sumari del DOGV 5226, del 24-03-2006 (2006/3133)

RESOLUCIÓ de 21 de febrer de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics de la Xarxa IMPIVA.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5226

Data del DOGV
:   24-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3133


Data del document
:   21-02-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública
    * centre d'investigació
    * innovació
    * recerca i desenvolupament
    * transferència de tecnologia
    * suport econòmic

RESOLUCIÓ de 21 de febrer de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics de la Xarxa IMPIVA. [2006/F3133]  
La Comunitat Valenciana es caracteritza, entre altres aspectes, per tindre un teixit productiu constituït fonamentalment per empreses de xicoteta i mitjana dimensió en què la producció i comercialització de béns de consum tradicionals exercix un paper molt rellevant.  
La millora de la capacitat competitiva de les empreses existents i l'ampliació del sistema productiu incorporant noves activitats requerix del reforçament de la cultura de la innovació en les empreses i la societat valenciana, de manera que puguen incrementar-se les oportunitats de diferenciació dels productes i servicis oferits per estes, aprofitant en major grau factors com la intel·ligència de mercat, la creativitat, les metodologies per al desenrotllament del producte, la integració i flexibilització dels processos productius, o els sistemes postproducció per a la generació del nou valor en productes madurs.  
Les empreses, especialment aquelles de dimensió xicoteta i mitjana, troben dificultats específiques per a fer un major i millor aprofitament d'estos recursos estratègics. La necessitat de comptar amb equipament i personal tècnic especialitzat constituïx una barrera sovint infranquejable perquè les petites i mitjanes empreses puguen desenrotllar amb garantia estratègies d'innovació.   
Per a pal·liar esta dificultat, la Conselleria d'Empresa, Universitat i Ciència, a través de l'IMPIVA, impulsa el desenrotllament i funcionament d'una xarxa d'instituts tecnològics, articulada sobre una base de col·laboració entre l'IMPIVA, associacions d'empreses i, si és el cas, també altres institucions amb capacitat per a aportar recursos tecnològics i de gestió de la innovació utilitzables per les petites i mitjanes empreses.  
Amb esta finalitat, l'Institut de la Petita i Mitjana Indústria de la Generalitat Valenciana convoca ajudes dirigides als instituts tecnològics de la Xarxa IMPIVA en compliment de l'Orde de la Conselleria d'Empresa, Universitat i Ciència, de data 28 de febrer del 2005.   
Per mitjà d'estes ajudes es pretén potenciar la capacitat de promoció i difusió de la innovació dels Instituts Tecnològics de la Xarxa IMPIVA i entre les empreses de la Comunitat Valenciana.  
El Programa Operatiu de la Comunitat Valenciana 2000-2006 és el marc estratègic en què s'inscriu la convocatòria d'ajudes de l'IMPIVA en desplegament dels Eixos de Millora de la Competitivitat i Desenrotllament del Teixit Productiu i de Societat del Coneixement: Innovació, I+D, i Societat de la Informació. Ambdós preveuen mesures, entre altres, de suport a empreses, promoció del capital organitzatiu, afavoriment de la generació de nova activitat, suport a la inversió en capital humà en l'àmbit de la investigació, la ciència i la tecnologia, projectes d'investigació, equipament cientificotecnològic, transferència de tecnologia, centres públics d'investigació i centres tecnològics.  
En virtut d'allò que antecedix, i de conformitat amb el que disposa l'article 1.3 de l'Orde de la Conselleria d'Empresa, Universitat i Ciència de 28 de febrer del 2005, resolc:  
Article 1. Objecte i àmbit  
L'objecte de la present resolució és convocar les ajudes de l'IMPIVA corresponents a l'exercici 2006 dirigides als instituts tecnològics de la Xarxa IMPIVA, i aprovar els programes per què es regiran, les bases dels quals s'establixen en l'annex.  
Article 2. Marc normatiu  
Les ajudes recollides en la present resolució es concediran d'acord amb allò que establix l'Orde de 28 de febrer del 2005, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).   
Article 3. Línies pressupostàries  
L'import global màxim destinat per a la concessió de les ajudes previstes en la present convocatòria s'indica a continuació:  
Programa de Foment del Desenrotllament i la Transferència Tecnològica, i de la Innovació (DTTI): 76.837.757 euros  
Programa de Projectes d'Infraestructura Tecnològica: 3.400.000 euros  
Programa d'Alta Especialització en Tecnologies Industrials: 2.000.000 euros  
Total: 54.835.946 euros  
A càrrec de les següents línies pressupostàries:  
T6508000 85.616.164 euros  
B7863262 3.777.720 euros  
Total 84.240.950 euros  
Les ajudes descrites compten amb finançament del Fons Europeu de Desenrotllament Regional (FEDER) i del Fons Social Europeu (FSE) a través del Programa Operatiu Integrat de la Comunitat Valenciana 2000-2006, així com d'altres possibles fons, aplicant-se les disposicions que els regulen.   
Article 4. Beneficiaris.  
1. Amb caràcter general, podran acollir-se a estes ajudes els instituts tecnològics de la Xarxa IMPIVA.   
2. Els beneficiaris hauran de tindre la seua seu social a la Comunitat Valenciana, i els projectes objecte d'ajuda hauran d'estar localitzats en tal territori.  
3. Les condicions per a ser beneficiari hauran de mantindre's fins al moment del pagament de la subvenció.  
4. Per a l'exercici de la seua activitat els beneficiaris hauran de disposar de les autoritzacions administratives preceptives, trobar-se inscrits en els registres públics pertinents, i complir amb altres requisits exigits per les disposicions aplicables.  
5. Els beneficiaris hauran de prestar servicis a preus de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència.  
6. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
Article 5. Supòsits especials  
Excepcionalment, es podran recolzar projectes presentats per sol·licitants que reunisquen unes característiques diferents de les establides amb caràcter general quan s'estimen rellevants en atenció a les línies de política industrial.  
Article 6. Sol·licitud d'ajuda  
1. Els sol·licitants hauran de presentar una sol·licitud normalitzada omplida utilitzant el programa informàtic que es pot descarregar des de la direcció d'internet de l'IMPIVA: www.impiva.es.  
2. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.  
Article 7. Documentació que ha d'acompanyar a l'imprés de sol·licitud  
1. Memòria tècnica del projecte, segons model que pot obtindre's descarregant-lo de la direcció d'internet de l'IMPIVA: www.impiva.es, així com aquella informació addicional que s'especifique en les bases de cada programa.  
2. Estatuts vigents i poder de representació del firmant de la sol·licitud, o acta de nomenament o apoderament.   
No serà necessari aportar la documentació anterior que ja estiga en poder de l'IMPIVA, sempre que es mantinga vigent i s'aporte declaració de vigència a este efecte segons model disponible en la direcció d'internet de l'IMPIVA: www.impiva.es.  
3. Impost sobre Activitats Econòmiques (IAE):   
. Si l'entitat està obligada al pagament del IAE haurà d'aportar l'últim rebut (exercici 2005 o 2006, segons siga procedent) de l'impost.  
. Si no està obligada al pagament o realitza una activitat no subjecta, haurà de fer-ho constar en la casella corresponent de l'imprés de sol·licitud (exempció o no subjecció), indicant en el primer cas l'epígraf en què es troba donada d'alta.  
. Si l'entitat ha sigut constituïda en l'exercici 2005 o 2006, haurà d'aportar-se el model 036 d'alta en l'impost.  
4. La presentació de la sol·licitud comporta l'autorització a l'òrgan gestor per a demanar els certificats a emetre per l'Agència Estatal de l'Administració Tributària, per la Unitat Recaptadora de la Hisenda Pública Valenciana i per la Tresoreria General de la Seguretat Social. En qualsevol cas l'IMPIVA es reserva el dret a requerir directament al sol·licitant en el cas que la informació obtinguda present alguna incidència.  
5. Si la documentació aportada fóra incompleta o presentara errors esmenables es requerirà a l'interessat perquè en el termini de 10 dies esmene la falta o acompanye els documents preceptius, amb advertència que si no ho fera se li tindrà per desistit de la seua sol·licitud.  
6. Els requeriments a què es fa referència en este article, així com qualsevol altre que poguera realitzar-se per l'IMPIVA podrà efectuar-se per correu electrònic a la direcció indicada pel sol·licitant en l'imprés de sol·licitud.  
Article 8. Termini de presentació de sol·licituds  
El termini de presentació començarà el dia de publicació de la present resolució en el Diari Oficial de la Generalitat Valenciana (DOGV) i finalitzarà transcorreguts 20 dies hàbils des de la seua publicació en el DOGV, excepte en l'Actuació 2 del Programa d'Alta Especialització en Tecnologies, el termini del qual finalitzarà el dia 20 de juny del 2006. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'IMPIVA, es considerarà inhàbil a tots els efectes prorrogant-se al primer dia hàbil següent.  
Article 9. Lloc de presentació de sol·licituds  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 09.00 a 14.00 hores, de dilluns a divendres, i de 17.00 a 19.00 hores, de dilluns a dijous:   
. IMPIVA Alacant-oficina PROP: c/ Churruca, 29, 03159 Alacant.  
. IMPIVA Castelló-oficina PROP: AV. Germans Bou, 47. 12907 Castelló.  
. IMPIVA València: plaça de l'Ajuntament, 6. 46861 València.  
2. També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una Oficina de Correus, haurà de fer-se en sobre obert perquè siga datada i segellada per l'Oficina de Correus abans de ser certificada.  
Article 10. Avaluació de sol·licituds.  
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en què s'aplicaran els criteris de valoració fixats en les bases dels programes i s'establirà una prelació respectant els límits pressupostaris.  
2. L'òrgan competent per a la instrucció del procediment de les ajudes emmarcades en la present resolució serà:  
. La Direcció d'Infraestructures Tecnològiques i Servicis de l'IMPIVA a través de l'Àrea de Xarxes d'Innovació i Tecnologia, en els programes:  
· Programa de Foment del Desenrotllament i la Transferència Tecnològica, i de la Innovació (DTTI). i  
· Programa d'Infraestructura tecnològica  
. La Direcció d'Innovació i Competitivitat a través de l'Àrea de Foment de la Competitivitat, en el Programa d'Alta Especialització en Tecnologies Industrials.  
Article 11. Resolució de la concessió d'ajudes  
Després de l'aplicació dels criteris d'avaluació, una Comissió presidida pel director general de l'IMPIVA i composta pel personal tècnic de l'IMPIVA que este designe, elevarà proposta de concessió al President de l'IMPIVA.   
El President de l'IMPIVA resoldrà sobre l'adjudicació de les ajudes mitjançant una resolució fixant expressament la quantia, i incorporant, si és el cas, les condicions i obligacions a què haja de subjectar-se el beneficiari. Podrà subscriure's un conveni amb l'entitat beneficiària en què s'arrepleguen les particularitats inherents als projectes recolzats.  
Les subvencions concedides seran publicades en el Diari Oficial de la Generalitat Valenciana (DOGV) amb expressió del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
La resolució dictada pel president posarà fi a la via administrativa, i el seu contingut serà notificat de forma individualitzada a cada interessat.  
En qualsevol cas si l'ajuda supera el milió d'euros serà necessària l'autorització del Consell; de les quals superen la quantia de 250.000 euros es donarà compte a este mateix òrgan.  
En el cas de programes d'ajudes que estiguen finançats pel Fons Europeu de Desenrotllament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada Xarxa Natura 2000, espai físic d'especial protecció mediambiental configurat així per la Unió Europea. L'obtenció de tal certificat es gestionarà per l'IMPIVA.  
Article 12. Projectes que reforcen la política social  
D'acord amb els criteris de valoració que s'establixen respectivament en cada un dels programes, tindran preferència en l'adjudicació en cas d'empat els projectes presentats per aquelles entitats que acrediten ocupar un percentatge de treballadors discapacitats superior respecte a la plantilla de l'entitat que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.  
Així mateix es valoraran positivament els projectes presentats per certes categories de persones desfavorides socialment que experimenten condicions, situacions i necessitats especials a l'hora de mamprendre activitats empresarials o inserir-se en el mercat laboral.  
Article 13. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar la seua realització en la forma i data fixada en la notificació de l'ajuda o en el conveni de col·laboració.  
b) Respondre de la veracitat dels documents aportats.  
c) Sotmetre el projecte objecte d'ajuda al procediment d'Avaluació d'Impacte Ambiental (EIA) en els supòsits recollides en la Llei 6/2001, de 8 de maig, de modificació del Reial Decret Legislatiu 1302/1986, de 28 de juny, d'Avaluació d'Impacte Ambiental (BOE núm. 111, de 9 de maig del 2001) i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1412, de 30 d'octubre de 1990). Esta normativa es pot consultar en la direcció d'internet de l'IMPIVA: www.impiva.es.  
d) Aportar la documentació que acredite la constitució de l'entitat en el cas que en el moment de la sol·licitud l'entitat es trobara en via de creació.  
e) Sotmetre's, tant el beneficiari com tercers relacionats amb l'objecte de la subvenció, a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.  
f) Comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevol altres administracions o ens públics, indicant el percentatge i quantia de l'ajuda.   
g) Actualitzar la documentació presentada que haguera patit alguna modificació i comunicar a l'IMPIVA qualsevol modificació del projecte amb anterioritat a la seua execució.  
h) Efectuar totes les mesures d'informació i publicitat que establisca la normativa europea respecte a les activitats en què intervinguen els fons estructurals o altres fons.  
i) Prestar servicis a preus de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència.  
j) Complir amb totes les obligacions que s'establixen en l'Orde de 28 de febrer del 2005 de la Conselleria d'Empresa, Universitat i Ciència, sobre concessió d'ajudes per IMPIVA, i en qualsevol altra disposició en vigor.  
L'incompliment de qualsevol d'estes obligacions podrà donar lloc a la minoració o revocació, i si és el cas al reintegrament de les ajudes percebudes i a l'exigència de l'interés de demora des del moment del pagament de la subvenció.  
Article 14. Justificació de gastos i pagaments  
1. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. L'acreditació dels gastos i inversions es realitzarà per mitjà de la presentació de justificants de gasto i pagament en la proporció que s'indique per a cada programa.   
2. Les factures presentades per a la justificació dels projectes hauran de complir allò que s'ha disposat pel Reial Decret 1496/2003, de 28 de novembre i la resta de normativa vigent.   
3. En el Programa de Foment del Desenrotllament i la Transferència Tecnològica, i de la Innovació (DTTI), i en el Programa d'Infraestructura Tecnològica, podran ser tinguts en compte els justificants de gastos de data igual o posterior a 1 de desembre de 2005.  
En el Programa d'Alta Especialització en Tecnologies Industrials, els costos subvencionables seran admissibles:  
. Actuació 1 (Manteniment de línies d'investigació aplicada), des de l'1 de gener del 2006.  
. Actuació 2 (Noves línies d'investigació aplicada) a partir de la data de publicació de la present convocatòria.  
4. Quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten .i així es faça constar en un informe.   
L'elecció entre les ofertes presentades haurà de recaure en la més econòmica, justificant en una memòria l'elecció en un altre sentit. La no-presentació de les memòries a què fa referència este apartat, o la insuficiència de les mateixes, podrà donar lloc a una minoració de l'ajuda concedida.  
5. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió d'almenys un 25% del capital subscrit, d'un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.   
6. Es permet que el beneficiari subcontracte les activitats subvencionades en les quals el personal propi siga cost subvencionable en els termes previstos en l'article 29 de la Llei 38/2003, de 17 de novembre, General de Subvencions, i fins a un 50% del seu import. La consideració d'un import superior requerirà de l'autorització prèvia de l'IMPIVA.  
Article 15. Pagament de les ajudes.  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles. Podrà anticipar-se el pagament de fins al 100% de l'ajuda prèvia presentació pel beneficiari d'aval bancari per la quantia anticipada, constituït d'acord amb la normativa vigent, en els Servicis Territorials de la Conselleria d'Economia, Hisenda i Ocupació de la Generalitat Valenciana.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desenrotllament, eficàcia i execució de la present convocatòria.   
València, 21 de febrer de 2006.. El president de l'IMPIVA: Justo Nieto Nieto.  
ANNEX  
Programa de Foment del Desenrotllament i la Transferència Tecnològica, i de la Innovació (DTTI)  
Objectiu general  
Potenciar la capacitat d'actuació dels instituts tecnològics de la Xarxa IMPIVA, per mitjà del finançament de línies estratègiques d'investigació, desenrotllament tecnològic, transferència de tecnologia i innovació en les seues àrees específiques, els resultats de les quals esperats puguen ser d'interés i aplicació a la millora de processos, productes i servicis en les empreses de la Comunitat Valenciana.  
Actuacions subvencionables  
Es recolzaran les línies d'activitat en innovació, desenrotllament tecnològic i la seua transferència als sectors productius, la incorporació i formació de personal tècnic, i les inversions en equipaments que tinguen com a objectius aconseguir una major eficiència en l'aplicació de les polítiques públiques de millora de competitivitat en les empreses de la Comunitat Valenciana a través del foment de la I+D+i   
Actuació 1. Activitats de foment del DTTI.  
Projectes que permeten potenciar la capacitat dels Instituts Tecnològics en matèria de promoció i difusió de la innovació per mitjà d'iniciatives que faciliten a les empreses l'assistència tècnica i l'assessorament necessari per a una millor gestió dels seus processos d'innovació: concepció i desenrotllament de nous productes, sistemes innovadors de producció, millores en els sistemes de distribució i comercialització i, en general, qualsevol recurs innovador de difícil abast per estes de forma individual, que redunde en la seua millora competitiva.  
Seran subvencionables les activitats següents:  
. Assessorament tècnic i informació.  
. Assajos de laboratori i acreditació.  
. Normalització, certificació i participació en comités tècnics.  
. Difusió de capacitats tecnològiques i accions de promoció de la innovació.   
. Accions que propicien la participació en projectes europeus i la internacionalització.  
. Realització d'accions de promoció, sensibilització o prestació de servicis tècnics vinculats amb la gestió mediambiental en les empreses.  
. Observatoris tecnològics i de mercat en els sectors productius de la Comunitat Valenciana, segons allò que preveu el Pla Valencià d'Observatoris de Mercat i Tecnològics 2004-2007. Esta activitat es contempla especialment com a component del Pla de Competitivitat de l'Empresa Valenciana, per la qual cosa els projectes respecte d'això es presentaran sempre de forma independent respecte a la resta d'activitats de l'Institut.  
Actuació 2. Equipament per al foment del DTTI.  
. Inversions que permeten potenciar la capacitat d'actuació dels instituts tecnològics per mitjà de l'adquisició i actualització de maquinària, equipament tècnic i de laboratori, i en general, dels equips necessaris per al desenrotllament de les activitats de l'institut tecnològic previstes en l'actuació anterior.  
. Inversions en equipament d'experimentació, per al desenrotllament de prototips precompetitius i sistemes d'informació i comunicacions associades a projectes d'I+D+i mampresos per l'Institut Tecnològic.   
Les inversions proposades es presentaran per orde de prioritat, indicant el detall del pressupost previst per a cada una d'elles.  
Esta actuació estarà cofinançada pel Fons Europeu de Desenrotllament Regional en el marc del Programa Operatiu Integrat de la Comunitat Valenciana 2000-2006:  
. Eix 1: Millora de la Competitivitat i Desenrotllament del Teixit Productiu.  
. Mesura 01: Suport a empreses industrials, comercials i de servicis.  
. Eix 2: Societat del Coneixement (Innovació, I+D, Societat de la Informació) i Telecomunicacions.  
. Mesura 05: Centres Públics d'Investigació i Centres Tecnològics.   
Actuació 3. Nous contractes de personal tècnic i científic.  
Contractació de nou personal tècnic i científic, titulat mitjà o superior, integrat en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians.   
La selecció de personal es realitzarà per part dels instituts tecnològics atenent a principis de publicitat suficient i valoració professional equitativa dels candidats amb menció expressa als Fons Europeus tant en el procés de selecció com en el propi contracte. Els contractes tindran una duració mínima de dos anys.  
Els contractes proposats es presentaran per orde de prioritat, indicant la seua relació amb les línies estratègiques de l'institut tecnològic.  
Esta actuació estarà cofinançada pel Fons Social Europeu, Eix 2: Societat del Coneixement (Innovació, I+D, Societat de la Informació) i Telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.   
En conseqüència, no podrà contractar-se personal que siga beneficiari en eixe moment d'altres ajudes provinents del Fons Social Europeu.  
Actuació 4. Manteniment de contractes de personal tècnic i científic.  
Manteniment de contractes celebrats amb personal tècnic i científic, titulat mitjà o superior, integrat preferentment en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians que hagen sigut objecte d'ajuda per part de la Conselleria d'Empresa, Universitat i Ciència o de l'IMPIVA en algun dels exercicis anteriors a través de programes equivalents a este en exercicis anteriors. En este cas haurà d'aportar-se còpia del contracte i justificació documental de la concessió de l'ajuda.  
Esta actuació estarà cofinançada pel Fons Social Europeu, Eix 2: Societat del Coneixement (Innovació, I+D, Societat de la Informació) i Telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.  
Actuació 5. Formació del personal tècnic i científic.  
Formació d'alt nivell del personal tècnic i científic dels Instituts Tecnològics. Activitats formatives, congressos, seminaris o estades per a la qualificació i actualització professional realitzades per tècnics i científics investigadors, amb els requisits següents:  
. Podrà beneficiar-se el personal investigador pertanyent a la plantilla de l'Institut Tecnològic. No es contempla la formació del personal dels servicis administratius del centre.  
. Els àmbits de formació hauran d'estar vinculats a l'activitat investigadora dels beneficiaris, proporcionar coneixements o tècniques que puguen atendre els requeriments cientificotecnològics del teixit productiu, i estar orientats al desenrotllament de línies estratègiques d'investigació i desenrotllament tecnològic de l'Institut. Queda exclosa la formació en tècniques instrumentals de caràcter general (ofimàtica, idiomes, etc.)   
. Les activitats proposades es presentaran per orde de prioritat i podran ser assistència a cursos, seminaris, congressos, cursos a distància (amb inscripció formal), visites i estades d'estudi (amb programa formatiu prèviament determinat).  
Esta actuació estarà cofinançada pel Fons Social Europeu, Eix 2: Societat del Coneixement (Innovació, I+D, Societat de la Informació) i Telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.  
Tipus d'ajuda  
Subvenció a fons perdut:  
. En les actuacions 1 i 2 la intensitat de l'ajuda podrà ser de fins al 100% dels costos subvencionables del projecte.  
. En l'actuació 3, la intensitat de les ajudes podrà arribar fins al 100% dels costos subvencionables.  
. En l'actuació 4, en el primer any del contracte la intensitat de les ajudes podrà arribar fins al 100% dels costos subvencionables i decreixerà en el segon any fins a un 75% i en el tercer fins a un 50%.  
. En l'actuació 5, la intensitat de l'ajuda podrà arribar fins a un 100% dels costos subvencionables, amb un màxim de 3.800 euros per activitat formativa i persona i 13.500 euros per persona i any. Amb caràcter excepcional, estos límits podrien ser ampliats en funció de les activitats proposades.   
Costos subvencionables  
Per a totes les actuacions del programa, podran considerar-se a efectes de justificació del gasto, els costos subvencionables produïts des de l'1 de desembre del 2005.  
Actuació 1.  
01. Servicis externs  
Gastos en servicis externs associats al foment de la I+D+i per part de l'Institut Tecnològic, açò és, servicis tècnics, servicis professionals, servicis d'informació i difusió i quotes de pertinença a associacions.  
02. Gastos corrents  
Gastos generals de funcionament de l'Institut derivats de la seua activitat, admetent un màxim del 15% sobre el total d'allò que s'ha subvencionat en el projecte en concepte de personal propi.   
Gastos financers de l'aval sol·licitat per a la bestreta de la subvenció corresponent al projecte.  
03. Recursos humans (personal propi)  
Gastos de personal propi associats al foment de la I+D+i per part de l'Institut Tecnològic.  
Actuació 2.  
06. Inversions no productives  
Inversions en maquinària, equips de laboratori i experimentació, sistemes d'informació i comunicacions i altres equips necessaris per al desenvolupament de les activitats i per a la prestació dels servicis i desenvolupament dels projectes de l'Institut.  
Actuació 3.  
01. Servicis externs  
Gastos en servicis exteriors contractats per a la selecció del personal, incloent costos de publicitat.  
03. Recursos humans (personal propi)  
Gastos del personal de nova contractació, en els que s'inclou el salari i les càrregues socials.   
Actuació 4.  
03. Recursos humans (personal propi)  
Gastos del personal contractat en exercicis anteriors, en els quals s'inclou el salari i les càrregues socials.   
Actuació 5.  
01. Servicis externs  
Compra de cursos, matrícula i inscripcions en seminaris i congressos, així com gastos de desplaçament i allotjament durant els períodes de formació en un lloc diferent al centre de treball. No es contemplen costos indirectes o de lucre cessant, ni consums o compres de material formatiu no consumible per les persones indicades en el projecte, ni costos d'elaboració de ponències o publicacions pròpies.  
Per a la justificació de gastos de desplaçament s'aportarà rebut de la liquidació efectuada al treballador per este concepte. En cas d'utilització de transport públic, s'acompanyaran els bitllets. En cas d'utilització de vehicle propi, el quilometratge es considerarà justificat a raó de 0,15 euros per km.  
Altres  
S'haurà d'aportar, junt amb les sol·licituds i memòries tècniques de cada un dels projectes, una còpia en format digital (preferiblement CD-ROM que incloga documents PDF, RTF o semblant) de la documentació següent:  
. Indicadors de gestió del 2005.  
. Memòria d'Activitats provisional de l'any 2005, a l'espera d'aportar l'aprovada per Assemblea.  
. Plans d'Activitats per a l'any 2006.  
. Pressupost d'ingressos i gastos del 2006.  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció atorgable quan esta siga inferior a la que figura en la sol·licitud presentada.  
El desenvolupament de les actuacions previstes en este Programa es podrà formalitzar per mitjà d'un Conveni Singular de Col·laboració entre l'IMPIVA i l'Institut Tecnològic corresponent.  
La justificació correspondrà, en tot cas, al total dels costos subvencionables estimats per l'IMPIVA, i no sols a la part subvencionada. Per a procedir al pagament de la subvenció serà necessari que el beneficiari haja fet efectiu el pagament dels costos subvencionables, i ho acredite per a tots ells excepte per als gastos corrents.  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenvolupament de les mateixes, inclosa la difusió dels resultats en suports físics o electrònics, havent d'utilitzar per a això la normativa d'imatge que determinen l'IMPIVA i els Fons Europeus. El no compliment de l'anterior implicarà la minoració o revocació de l'ajuda.   
Criteris de valoració  
Qualitat del projecte  
. Ajustament dels objectius del projecte i resultats previstos a les necessitats de les empreses.  
. Adequació del projecte als fins i objectius de l'estratègia general de l'Institut.  
. Pla de comunicació i difusió dels resultats a la societat.  
Viabilitat tècnica i economicofinancera  
. Coherència del pressupost del projecte amb els objectius a aconseguir.  
. Definició del projecte, les seues fases, plans de treball i pressupost d'execució.  
. Dimensió equilibrada dels recursos humans i de les inversions necessàries.  
. Obtenció de fons competitius d'altres convocatòries públiques.  
Característiques del sol·licitant  
. Evolució dels indicadors de gestió, amb especial atenció a què mesuren la capacitat de l'Institut per a prestar servicis i desenrotllar projectes d'I+D+i de caràcter estratègic, i d'impacte sobre la millora competitiva en les empreses de la Comunitat Valenciana.  
. Orientació dels servicis tecnològics de l'Institut cap a les necessitats de les empreses de la Comunitat Valenciana.   
. Previsió de desenrotllament de servicis innovadors adaptats a les necessitats de les empreses de la Comunitat Valenciana.  
. Integració en el Sistema Valencià d'Innovació i la seua col·laboració amb altres agents.  
Aspectes socioeconòmics  
. Oportunitat que per al teixit empresarial dels sectors d'activitat de l'Institut representa l'aplicació i difusió dels resultats esperats del projecte.  
. Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.  
. Sol·licituds presentades per entitats que hagen superat en la seua plantilla respecte a l'any anterior els mínims exigits per la normativa sobre integració laboral de discapacitats o que compten amb un pla d'igualtat d'oportunitats entre dones i hòmens, per entitats amb ubicació en zones geogràfiques d'interés preferent, o amb projectes que suposen increment de l'ocupació.  
Programa d'Infraestructura Tecnològica  
Objectiu general  
L'objecte del present programa és potenciar l'oferta de servicis avançats, la capacitat investigadora i de promoció i difusió de la innovació dels instituts tecnològics de la Xarxa IMPIVA a través de la creació, ampliació i millora de la infraestructura tecnològica dels mateixos.  
Actuacions subvencionables  
Serà subvencionable la construcció, ampliació o remodelació d'edificis que estiguen destinats al desenvolupament d'activitats d'investigació i transferència de tecnologia, així com a la prestació de servicis avançats dirigits a les empreses de la Comunitat Valenciana.  
Esta actuació estarà cofinançada pel Fons Europeu de Desenrotllament Regional, Eix 2: Societat del Coneixement (Innovació, I+D, Societat de la Informació) i Telecomunicacions, Mesura 05: Centres Públics d'Investigació i Centres Tecnològics, en el marc del Programa Operatiu Integrat de la Comunitat Valenciana 2000-2006.  
Tipus d'ajuda  
Subvenció a fons perdut de fins al 100% dels costos subvencionables del projecte.  
En el cas de projectes plurianuals, la renovació de les ajudes, si procedira, i la determinació del seu import per a la segona anualitat es resoldrà, segons les disponibilitats pressupostàries i els resultats del seguiment del projecte, en el primer trimestre de 2007. Per a això, l'entitat beneficiària presentarà la sol·licitud formal de renovació del projecte per al següent exercici junt amb la memòria justificativa de l'exercici corrent.  
Costos subvencionables  
04. Obra civil.  
Inversions en edificació i millora de les instal·lacions necessàries per al compliment dels objectius i fins de l'Institut, entenent-se com a tals la construcció de nous edificis o unitats tècniques independents, edificis annexos, ampliació, reforma o treballs de millora i adequació de l'edifici existent.   
Es podran admetre costos de llicències, permisos, redacció del projecte de construcció, direcció d'obra, execució d'obra, notaria, registre, i la resta de gastos associats a l'execució del projecte.  
Per a totes les actuacions del programa, podran considerar-se a efectes de justificació del gasto, els costos subvencionables produïts des de l'1 de desembre del 2005.  
Altres  
La realització d'obres que afecten l'edifici o a la parcel·la de l'Institut requeriran la prèvia elaboració del corresponent projecte, que s'aportarà junt amb cada sol·licitud, i haurà de definir amb precisió l'objecte del contracte, atenent a l'estratègia de l'Institut Tecnològic i el seu ajust a les necessitats de caràcter sectorial, i incloent el detall de tots els costos previstos i calendari d'execució.  
La contractació del projecte s'ajustarà als principis de publicitat i concurrència quan el seu import siga igual o supere la quantitat de 30.000 euros. En el cas que l'import oscil·le entre 12.000 i 13.000 se sol·licitaran almenys tres pressupostos.  
La contractació de les obres s'ajustarà als principis de publicitat i concurrència quan l'import siga igual o supere la quantitat de 60.000 euros. En el cas que l'import oscil·le entre 30.000 i 60.000 se sol·licitaran almenys tres pressupostos.  
En les quantitats mencionades està inclòs l'IVA.  
La no elecció de l'oferta més econòmica d'entre les presentades requerirà la presentació d'un informe justificatiu.  
En ambdós casos, la publicitat ha de ser entesa com la difusió de l'oferta de contractació en els periòdics que contrastadament tinguen una major difusió en tant que tirada i lectura en la zona on s'ubique l'Institut. La concurrència suposa la no inclusió en la contractació de clàusules que puguen obstaculitzar que empreses potencialment candidates a presentar ofertes puguen veure's discriminades.  
Tals principis es duran a terme d'acord amb les instruccions que a este efecte dicte l'IMPIVA i s'acreditaran conforme al que establix el Manual de Justificació.   
Addicionalment, s'haurà d'aportar juntament amb la sol·licitud i memòria tècnica una còpia de la següent documentació en format digital (preferiblement en CD-ROM que incloga documents PDF, RTF similar):  
. Indicadors de gestió del 2005 definitius.  
. Memòria d'Activitats provisional de l'any 2005, a l'espera d'aportar l'aprovada per Assemblea.  
. Plans Estratègic d'Activitats per a l'any 2006.  
. Pressupost d'ingressos i gastos per a l'any 2006.  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció atorgable quan esta siga inferior a la que figura en la sol·licitud presentada.  
La justificació correspondrà, en tot cas, al total dels costos subvencionables estimats per l'IMPIVA, i no sols a la part subvencionada.   
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament de les mateixes, inclosa la difusió dels resultats en suports físics o electrònics, havent d'utilitzar per a això la normativa d'imatge que determinen l'IMPIVA i els Fons Europeus. El no compliment de l'anterior implicarà la minoració o revocació de l'ajuda.   
Criteris de valoració  
Qualitat del projecte  
. Ajustament dels objectius del projecte i resultats previstos a les necessitats de les empreses.  
. Adequació del projecte als fins i objectius de l'estratègia general de l'Institut.  
. Reforçament dels servicis generals de suport a la investigació i transferència de tecnologia.  
Viabilitat tècnica i economicofinancera  
. Coherència del pressupost del projecte amb els objectius a aconseguir.  
. Definició del projecte, les seues fases, pla de treball i pressupost d'execució.  
. Existència d'altres fonts de finançament per al projecte.  
Característiques del sol·licitant  
. Evolució dels indicadors de gestió, amb especial atenció a què mesuren la capacitat de l'Institut per a prestar servicis i desenrotllar projectes d'I+D+i de caràcter estratègic, i d'impacte sobre la millora competitiva en les empreses de la Comunitat Valenciana.  
. Orientació dels servicis tecnològics de l'Institut cap a les necessitats de les empreses de la Comunitat Valenciana.   
. Previsió de desenrotllament de servicis innovadors adaptats a les necessitats de les empreses de la Comunitat Valenciana.  
. Integració en el Sistema Valencià d'Innovació i la seua col·laboració amb altres agents.  
Aspectes socioeconòmics  
. Oportunitat que per al teixit empresarial dels sectors d'activitat de l'Institut representa l'execució del projecte.  
. Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.  
. Sol·licituds presentades per entitats que hagen superat en la seua plantilla respecte a l'any anterior els mínims exigits per la normativa sobre integració laboral de discapacitats o que compten amb un plans d'igualtat d'oportunitats entre dones i hòmens, per entitats amb ubicació en zones geogràfiques d'interés preferent, o amb projectes que suposen increment de l'ocupació.  
Programa d'Alta Especialització en Tecnologies Industrials  
Objectiu general  
Potenciar el desenrotllament i implementació de noves línies d'investigació aplicada, per mitjà de l'especialització de tecnòlegs en l'àmbit de les noves tecnologies en els sectors industrials, en centres de reconegut prestigi nacionals i internacionals amb els quals s'establiran línies de col·laboració, a fi d'incrementar i enfortir la I+D+i i la diversificació industrial a la Comunitat Valenciana.   
Actuacions subvencionables  
Actuació 1. Manteniment de línies d'investigació aplicada  
Es recolzarà el manteniment dels projectes d'investigació aplicada aprovats en els exercicis 2004 i 2005, en el marc d'este programa. Podran ser desenrotllats per part del personal investigador propi o de nova contractació dels instituts tecnològics i per personal investigador d'Universitats i de Centres d'Investigació amb seu o delegació a la Comunitat Valenciana amb què l'Institut Tecnològic establisca l'oportú conveni de col·laboració.  
En este cas haurà d'aportar-se, a més de la justificació documental de la concessió de l'ajuda, una actualització del projecte amb la descripció de les accions d'especialització i implementació a realitzar entre gener i desembre del 2006, així com de les activitats previstes amb posterioritat i fins a finalitzar el període total establit per al complet desenrotllament del projecte inicialment aprovat.  
Actuació 2. Noves línies d'investigació aplicada  
Es recolzarà l'especialització en noves tecnologies o en noves línies d'investigació aplicada de tecnologies existents, per mitjà d'estades en Centres o Organismes d'Alta Tecnologia en l'àmbit internacional, així com la seua implementació posterior en els sectors industrials de la Comunitat Valenciana.   
Estos projectes podran ser desenrotllats per part del personal investigador propi o de nova contractació dels Instituts Tecnològics i per personal investigador d'Universitats i de Centres d'Investigació amb seu o delegació a la Comunitat Valenciana amb què l'Institut Tecnològic establisca l'oportú conveni de col·laboració.   
El perfil del personal investigador serà el de titulat universitari, de grau mitjà o superior i/o doctor, amb experiència en I+D+i en àrees rellevants per a les activitats objecte d'esta actuació. El nombre màxim de tecnòlegs per projecte d'especialització serà de tres, al llarg de la mateixa convocatòria.  
Els centres tecnològics de destí hauran de respondre a alguna de les tipologies següents:  
. Organismes Internacionals de Ciència i Tecnologia.  
. Departaments d'I+D+i d'empreses i/o Universitats d'àmbit internacional.  
Excepcionalment també podran ser Centres de destí Centres Nacionals de referència internacional en els seus respectius sectors.  
El suport als projectes d'especialització que es presenten en el marc d'esta actuació 2 queda condicionat a la disponibilitat pressupostària del programa després de l'aprovació de les ajudes per al manteniment de projectes en el marc de l'actuació 1.   
Estes dos actuacions estaran cofinançades pel Fons Social Europeu, Eix 2: Societat del Coneixement (Innovació, I+D, Societat de la Informació) i Telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.  
Tipus d'ajuda  
Subvenció a fons perdut de fins al 100% dels costos subvencionables, amb els següents imports màxims:  
. Dotació tecnòlegs, màxim anual per projecte:   
· Període especialització: 49.000 €/any  
Inclou els gastos de personal així com els gastos per estada i desplaçament, durant els períodes d'especialització.  
· Període d'adaptació i implementació: 20.000 €/any  
Este import màxim podrà incrementar-se fins a un 20% en el cas de tecnòlegs amb àmplia experiència en investigació aplicada i amb dos anys o més d'antiguitat en l'Institut Tecnològic.  
. Gastos de formació i gestió, màxim anual per projecte: 16.000 €/any.   
Inclou els gastos de gestió, tutorització, implementació i especialització en centres.  
En el cas de nova contractació de tecnòlegs, este import podrà incrementar-se fins a un 45% en consideració als gastos derivats de la contractació, tutorització i/o formació complementària dels mateixos.  
Costos subvencionables  
01. Servicis externs  
Gastos derivats de la selecció del tecnòleg i, si procedix, costos de publicitat.  
Gastos derivats de la investigació en el centre de destí; altres gastos per accions formatives que es realitzen durant el període d'especialització i adaptació (cursos, jornades, seminaris o participació en congressos)   
Gastos derivats de l'estada i desplaçament dels investigadors.  
03. Recursos humans (personal propi)  
Gastos de personal: incloent el salari, les càrregues socials, la quota empresarial a la Seguretat Social i els complements per desplaçament.  
07. Altres  
Gastos de l'Institut Tecnològic per tutorització, seguiment i avaluació del programa d'especialització, per la seua transferència en el sector productiu, i per l'assistència tècnica de les universitats i de centres d'investigació amb què s'establisquen acords de col·laboració per a la participació d'investigadors en els projectes.  
Altres  
La memòria tècnica del projecte contindrà la descripció del nou projecte, actualització revisada en el cas de manteniment de projecte, el perfil professional i el programa d'especialització que desenrotllen els tecnòlegs en cada un dels centres de destí, així com una detallada planificació del projecte i del seu pressupost per a tot l'exercici 2006.  
L'Institut Tecnològic especificarà així mateix la seua previsió per a l'adequada implementació i difusió dels resultats obtinguts en el marc del projecte a les empreses valencianes.  
En cas de contractació de nous tecnòlegs, l'Institut Tecnològic haurà de justificar-la davant de l'IMPIVA atenent a principis de publicitat suficient i valoració professional equitativa dels candidats amb menció expressa als Fons Europeus tant en el procés de selecció com en el propi contracte.  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció atorgable quan esta siga inferior a aquella que figura en la sol·licitud presentada.  
Cada nou projecte constarà d'una fase d'especialització en Centres o Organismes d'àmbit internacional i d'una fase d'implementació dels coneixements adquirits en el corresponent sector industrial valencià. Ambdós fases, especialització i implementació, es consideren parts inseparables i imprescindibles de cada projecte la duració màxima del qual serà de tres anys.  
El període d'especialització es desenrotllarà, amb caràcter general, durant els dos primers anys. Però si el desenrotllament del projecte ho requerira, el període d'especialització podria alternar-se amb estades en el propi Institut Tecnològic, computant-se estes com a fase d'implementació. En este cas, cada període d'especialització en el centre d'investigació haurà de tindre una duració mínima d'un mes.  
El període d'implementació tindrà una duració màxima d'un any, i en qualsevol cas igual, com a mínim, a la mitat del període d'especialització realitzat.  
En el cas de tecnòleg de nova contractació, el període d'especialització podrà iniciar-se amb una estada en l'Institut Tecnològic per a la seua adaptació i/o actualització sectorial. Tal període, de fins a tres mesos de duració, haurà de ser tutoritzat pel responsable de la línia d'investigació aplicada.  
La justificació correspondrà, en tot cas, al total dels costos subvencionables estimats per l'IMPIVA. Per a procedir al pagament de la subvenció serà necessari que el beneficiari haja fet efectiu, i així ho acredite, almenys el pagament del 50% dels costos subvencionables.  
Criteris de valoració  
Actuació 1. Manteniment de línies d'investigació aplicada  
. Objectius aconseguits com resultat del suport de l'IMPIVA al projecte en els exercicis anteriors:  
· Grau d'especialització aconseguit pels tecnòlegs.  
· Acords de col·laboració establits amb els centres de destí.  
· Establiment i/o consolidació de les noves línies en l'Institut Tecnològic.  
. Definició del projecte, plurianualitat de les actuacions previstes, justificació de la necessitat, nivell de tecnologia, grau d'innovació, potencial de transferència i aplicabilitat dels resultats esperats sobre les empreses.  
Actuació 2. Noves línies d'investigació aplicada  
Qualitat del projecte  
. Definició del projecte, plurianualitat de les actuacions previstes, justificació de la necessitat, nivell de tecnologia, grau d'innovació, potencial de transferència i aplicabilitat dels resultats esperats sobre les empreses.  
. Definició i previsió de la transferibilitat dels resultats del projecte cap a les empreses de la Comunitat Valenciana.  
. Col·laboració amb altres Instituts o Departaments Universitaris i Centres d'Innovació, mantenint el caràcter aplicat en la investigació.  
. Adequació a les línies estratègiques d'I+D+i de l'Institut.  
Característiques del sol·licitant  
. Orientació de les línies estratègiques d'investigació i desenrotllament tecnològic de l'Institut cap a les necessitats de les empreses de la Comunitat Valenciana.   
. Contribució al posicionament de l'Institut en l'espai nacional i europeu d'I+D en determinades àrees tecnològiques.  
. Integració en el Sistema Valencià d'Innovació i col·laboració amb altres agents.  
Aspectes socioeconòmics  
. Oportunitat que per al teixit empresarial dels sectors d'activitat de l'Institut i per a la societat representa l'aplicació i transferència dels resultats esperats del projecte.  
. Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.  
. Sol·licituds presentades per entitats que hagen superat en la seua plantilla respecte a l'any anterior els mínims exigits per la normativa sobre integració laboral de discapacitats o que compten amb un pla d'igualtat d'oportunitats entre dones i hòmens, per entitats amb ubicació en zones geogràfiques d'interés preferent, o amb projectes que suposen increment de l'ocupació.